Document ID: 32014R1098

UREDBA KOMISIJE (EU) št. 1098/2014
z dne 17. oktobra 2014
o spremembi Priloge I k Uredbi (ES) št. 1334/2008 Evropskega parlamenta in Sveta glede uporabe nekaterih aromatičnih snovi
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1334/2008 Evropskega parlamenta in Sveta z dne 16. decembra 2008 o aromah in nekaterih sestavinah živil z aromatičnimi lastnostmi za uporabo v in na živilih ter spremembi Uredbe Sveta (EGS) št. 1601/91, uredb (ES) št. 2232/96 in (ES) št. 110/2008 ter Direktive 2000/13/ES (1) ter zlasti člena 11(3) Uredbe,
ob upoštevanju Uredbe (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (2) ter zlasti člena 7(5) Uredbe,
ob upoštevanju naslednjega:
(1)
Priloga I k Uredbi (ES) št. 1334/2008 določa seznam Unije z aromami in izvornimi snovmi, odobrenimi za uporabo v in na živilih, ter pogoje njihove uporabe.
(2)
Del A seznama Unije zajema ocenjene aromatične snovi brez opomb in aromatične snovi v postopku ocenjevanja, ki so označene z opombami 1 do 4 na navedenem seznamu.
(3)
Evropska agencija za varnost hrane (v nadaljnjem besedilu: Agencija) je zaključila oceno 8 snovi, ki so trenutno na seznamu navedene kot aromatične snovi v postopku ocenjevanja. Navedene snovi je Agencija ocenila v naslednjih ocenah skupin aromatičnih snovi: ocena FGE.21rev4 (3) (snovi št. FL 15.054, 15.055, 15.086 in 15.135), ocena FGE.24rev2 (4) (snov 14.085), ocena FGE.77rev1 (5) (snov št. FL 14.041), in ocena FGE.93rev1 (6) (snovi št. FL 15.010 in FL-15.128). EFSA je ugotovila, da te aromatične snovi ne predstavljajo tveganja za varnost pri ocenjeni zaužiti količini s hrano.
(4)
V okviru ocene je Agencija podala pripombe glede specifikacije nekaterih snovi. Pripombe se nanašajo na imena, čistost ali sestavo naslednjih snovi: št. FL: 15.054 in 15.055. Te pripombe bi bilo treba vključiti na seznam.
(5)
Aromatične snovi, ocenjene v teh ocenah skupin aromatičnih snovi, bi bilo treba na seznamu navesti kot ocenjene snovi in črtati opombe 2, 3 ali 4 pri zadevnih vnosih na seznamu Unije.
(6)
Del A Priloge I k Uredbi (ES) št. 1334/2008 bi bilo zato treba ustrezno spremeniti in popraviti.
(7)
Ukrepi iz te uredbe so v skladu z mnenjem Stalnega odbora za rastline, živali, hrano in krmo -
SPREJELA NASLEDNJO UREDBO:
Člen 1
Del A Priloge I k Uredbi (ES) št. 1334/2008 se spremeni v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. oktobra 2014

Labels: 0
3
17